
Whit wad we dae athoot him? 

Copiericbt 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this hauds guid an 
aw for onie pairt o the wittins blat that’s furth¬ 
set in onie ither publication. 

r 1 ^HE media reports that mair nor £lm is efter thair dochter’s twa whan they cam 

X tae be spent on forderin Robert Burns hame tae her frae the schuil at denner time, 

aw roond the yird. Politeecians haes thocht Laura wis the auldest, aboot ten year auld at 

up this norrie sae Scotland’s dwinin tourist the time an her wee brither Alan wis aboot 

mercat can be biggit up again. eicht. 


MSPs an aw are conseederin haudin a Bum’s 
supper in Edinburgh Castle for Tony Blair an 
George W Bush. (Seems a muckle daud o 
siller for juist the twae tourists! Ed.) Is the 
Immortal Memory tae be delivered in Scots, 
the language o Burns’ hert, or juist in peelie- 
wallie English? Nae prizes for jalousin richt. 
The Scottish Government says it will uise the 
siller tae pey for aw thae sic like ongauns that 
they howp will ootshine ocht that comes oot 
on St. Patrick’s Day. 

Is it aw gaun tae be like the schuil in the by- 
gane whaur it wis aw richt tae recite the 
Scots poems an sing the Scots sangs o Bums, 
but daur tae uise the language o Burns for 
onie kinna communication an ye got a guid 
kennin o the Lochgelly? The Scots 
Pair lament wis blithe tae hear a performance 
o Robert Burns’ “A man’s a man for aw that” 
at the hanselin o the pairlament twa year syne 
but ye’ll no see a Scots sign on onie o its 
wa’s the day, juist the regulation English/ 
Gaelic, that’s aither a deleeberate or 
unconscious insult tae Scots speakers. It’s 
nae wunner they feel excludit in thair ain 
country an dinna feel that they’ve been 
“coontit in at aw.” 

Geordie looks aye tells the story o his guid- 

wife Beenie the time she uised tae leuk 


Ae day they cam in for thair denners an 
Alan speirt his Grannie whit wis for the 
denner that day. 

“We’re haein mince an tatties the day.” she 
reponed. Nae suiner wis the words oot her 
mooth whan Laura wis ruggin at her airm 
an whusperin, “Grannie, ye shuidna tell him 
that. He disnae like mince. Ye shuid tell 
him it’s fine chopped beef wi gravy an he 
likes that fine.” 

Tho tourist boards haes acceppit for a guid 
while noo, street signage in Scots, ither nor 
traffic signs, wad gie a guid heize tae cultural 
tourism, they’ve aye pled want o siller for no 
daein ocht. Is this no a guid inlat for the 
Scottish Government tae uise some o thon 
siller tae create a permanent uphaud for the 
tourist mercat bi pittin up thae signs? 
Howanever, it micht be mair wycelike for 
upsteerers tae tak tent o Laura’s bairn-like 
logic an no speir for Scots street signage, for 
they ken frae experience that thon thocht gies 
some MSPs the boaks. Aiblins they shuid 
speir insteid tae hae street signage pit up in 
an aroond the pairlament an in ither airts 
athort the land in the language that wis dear 
tae the hert o Robert Burns. Cuid they be 
donnert eneuch tae praise the man wi £lm an 
then be seen tae reject his language? 


Weemin's Lib 1288 Auld Reekie 


T HE follaein extrack is taen frae an Ack o 
the Scots Pairlament, passed in the ring 
o Queen Margaret aboot the year 1288:- 
“It is stated and ordainit that during the reine 
of hir maist blissit Magestie, ilk maiden 
ladye of baith highe and lowe estait shall hae 
libertie to bespeak ye man she likes; albeit, 
gif he refuses to tak hir till be his wyf, he sail 
be mulctit in ye sume of ane hundredth pun- 
dis or less, as his estait mai be, except and 
alwais gif he can mak it appear that he is 
betrothit to ane ither woman, then he shall be 
free.” 

Queen Margaret wis the Maid o Norrowey 
that ringit as Queen o Scots (1286 - 1290) 
atween the daith o King Alexander III an the 
ring o the Tuim Tabbard, John Balliol. 

Tak tent that the “ye” shuid aye be moothit as 
“the”. The oreeginal haund screivit “thorn” 
that haed a “th” soond, wis chynged intae a 
“y” whan prentin cam alang. 


I T’S said bi some as hou it wis a ken- 
speckle body frae the Kingdom o Fife, 
Durham, Laird o Largo, that haed the honour 
o giein Edinburgh its weel kent bye-nem o 
“Auld Reekie”. 

The story, bi R. Chambers cl832, tells hou 
the auld body wis in the habit o checkin the 
the time o eenin worship bi the cast o the 
reek ower Edinburgh, that he cuid see easy- 
like throu the clear simmer gloamin, frae his 
ain front door. 

Whan he seen the reek growe in bouk, bi wey 
o the guid fowk o the capital toun makin thair 
suppers ready, he wad cry aw the faimlie 
intae the hoose, sayin, 

“It’s time noo, bairns, tae tak the buiks, and 
gang tae oor beds, for yonder’s Auld Reekie, 
I see, pittin on her nichtcap”. 

True or no, it maks a guid eneuch story an 
maks an aw, a body wunner juist hou they 
kent whit time tae gaun tae bed in the winter. 


Stuart's Walin 

A new walin o Scots poems, auld an new, 
cried “Scots Poems To Be Read 
Aloud” haes juist been brocht oot bi Stuart 
McHardy an furthset bi Luath Press Ltd. 

The’r a wycelike walin o aw the auld favour¬ 
ites that maist o us is weel aquent wi but aib¬ 
lins no aye weel eneuch tae ken bi hert an gin 
we canna aye mind whit buik tae fund thaim 
in, this micht weel be a hantie wee buik tae 
keep close bye. Forbye aw thae auld favour¬ 
ites that’s aye faur ben at onie pairtie, ceilidh 
or swaree, the’r a guid chyce o wark bi new 
makars, the likes o Wullie Neill, Liz Niven, 
Matthew Fitt, Alistair Findlay, Brian Finch 
an Stuart McHardy hissel alang wi ithers. 

Gin ye ettle efter 
eikin a new pairtie 
piece tae yer rep¬ 
ertoire, aither sang 
or recitation, for 
stag nicht, hen 
nicht, Hogmanay, 
Burns nicht or 
onie ither kinna 
nicht oot, ye can 
dae a lot waur nor 
haein a keek intae 
this wee buikie. A 
125 page paper¬ 
back, it sells for 


SCOTS POEMS 

JO BE READ ALOUD 

til or ini Jclffiifj onlu 

HALLOWEEN 

THE LURD OjCOCKPEN 

TM E WHISTLE 

PURE RADGE 

THE WEE'," WEE MAN 

THE FARMER S INGLE 

'THEANNuifi^ 

SIR PARTICK SPENS 

THE MAIRGH 0 THE LEGIONS 

TAM LIN 

THOMAS THE RHYMER 


£5 wi a wee bit eikit on for postage an it can 
be gotten direck frae Luath Press Ltd. at 
543/2 Castlehill, The Royal Mile, Edinburgh, 
EH11 2ND or frae James Thin ower the Wab 
on http://www.jthin.co.uk/ 

Twa-leidit Street 
Signs for Glesca 

I T is bein proponed tae pit up “bi-lingual” 
street signs in pairts o Glesca. Thae signs 
wad be in Punjabi an Urdu. A threap tae hae 
some in Gaelic wis turnt doon on the grunds 
that Glesca’s Gaelic speakers wis “bi¬ 
lingual”. Ye can jalouse whaur Scots stauns. 


Neist Forgaitherin 

Date tae be decidit. 

7.30pm tae 9.00pm 
Comatee Rm. C. 

Brunton Ha, Musselburgh 













Soots Tung Quaich 2001 


THE abuin Scots language writin com- 
peteetion wis hauden for the first time this 
year atween the schuils o East Lothian an wis 
sponsored bi Scots Tung. Primary an secon¬ 
dary students in P6, P7, SI an S2 wis invitit 
tae write aither a cuttie poem in Scots (nae 
mair nor 16 lines) or a story in Scots prose 
(nae less nor ae side o A4) aboot onie sub- 
jeck at aw. 

Winner o the Secondary section for 2001 
wis Katie Collins, an S2 collegianer at Dun¬ 
bar Gremmar Schuil wi a braw wee tale o 
glamour an witchery cried “Fm Watchin 
Ye”. 

The Primary section gree wis taen bi Scott 
Robertson, a P7B colle¬ 
gianer at Tranent Pri¬ 
mary Schuil, wi a 
mooth-watterin an gey 
expressive wee poem 
cried “Chocolate 
Cake!”. 

Presentation o the prizes 
wis hauden on Wadens- 
day 30t Mey, Tranent 
Primary at 11.00am an Dunbar Gremmar at 
2.00pm. On baith occasions the prizes wis 
presentit bi East Lothian’s Director o Eddica- 
tion, Mr Alan Blackie wi R. Fairnie, Janet 
Cousin an Pat Horsburgh o Scots Tung, an 
Iseabail McLeod o the SNDA, onwaitin. 
Baith schuils wis gien a Scots Tung Quaich 
tae haud for ae towmond an Katie an Ross 
wis baith gien a meenitur quaich tae keep. 
Forbye that, the tap three students in ilka 
cless wis gien a laminatit certeeficate aw 
written in Scots. Iseabail McLeod presentit 
the teachers o baith schuils wi copies o the 
School Scots Dictionary an exemplars o the 
Grammar Broonie in baith electronic an hard 
copy format alang wi ither bits an pieces. 

Aw the Scots Tung an SNDA offeecials wis 
fair taen aback an pleesured wi the warmth 
an birr o the walcome they war gien frae 
baith the schuils an it wis mair nor hertsome 
for thaim tae be faced wi, no juist acceptance 


o the Scots language in the schuils, but a 
strang souch o pride in the leid an positive 
ettles tae forder its presence e’en mair. Thae 
cons aits wis comin frae the Director o Eddi- 
cation at the tap an richt doon throu the heid- 
teachers, teachers, students an in the case o 
Tranent Primary Schuil, some o the mithers 
an aw. 

A photie o the presentation an a wee report 
aboot it wis furthset in the East Lothian Cou¬ 
rier. Ither reports kythed in the Edinburgh 
Evening News, East Lothian News, Mussel¬ 
burgh News an the Lothian Times. Forbye 
thon, a wee report kythed in “Participate”, 
the newsletter tae forder “Children, Partici¬ 
pation and the Arts” 
that’s hosted bi Chil¬ 
dren in Scotland wi 
uphaud frae the Scottish 
Airts Cooncil. This re¬ 
port furthsets a copy o 
twa o the entries tae the 
competeetion, Choco¬ 
late Cake!, the Primary 
Schuil winner an The 
Slater bi Katie Re veil SI, Dunbar Gremmar 
Schuil. 

Oniebodie ettlin efter a copy o “Participate” 
shuid contack “Children in Scotland” direck 
at Princes House, 5 Shandwick Place. Edin¬ 
burgh, EH2 4RG. »0131 228 8484 
e-screive: info@childreninscotland.org.uk 
Wabsteid: www.childreninscotland.org.uk 

A Statue For the 
Forgotten Bard 

T WA sculptors that bides local tae Auld 
Reekie haes been short-leetit tae de¬ 
sign a statue for Scotland’s Forgotten Bard, 
Robert Fergusson. Jill Watson frae St. Leo¬ 
nards in Edinburgh an Bill Scott o Roslin, 
ootside the toun, maks up twa o the three 
that haes been walit bi The Freends o 
Robert Fergusson. Thae three wis speirt tae 
kythe a model o thair statue bi September. 


Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


European Chairter 
Efter 1-7-01 

T HE European Chairter for Regional or 
Minority Languages, efter bein signed 
an ratifeed bi the British government, comes 
intae force on the It. Julie 2001. The Scots 
language is kiwert athin Pairt II o the 
Chairter that requares signatories tae foond 
thair policies, legislation an practice on, 
amang ither things :- 

The recognition of the Regional or minority 
language as an expression of cultural wealth. 
The need for resolute action to promote R or 
M languages in order to safeguard them. 

The facilitation and/or encouragement of the 
use of R or M languages, in speech and writ¬ 
ing, in public and private life. 

The provision of appropriate forms and 
means for the teaching and study of R or M 
languages at all appropriate stages. 

The provision of facilities enabling non¬ 
speakers of a R or M language living in the 
area where it is used to learn it if they so 
desire. 

The signatories undertake to eliminate, if 
they have not yet done so, any unjustified 
distinction, exclusion, restriction or prefer¬ 
ence relating to the use of a R or M lan¬ 
guage. 

Syne the’r an awfu iggerance anent language 
an cultur amang MSPs an the estaiblishment, 
the’r gaun tae be a muckle want for the Scot¬ 
tish Executive tae pit oot Guidelines for the 
application o the European Chairter for Re¬ 
gional or Minority Languages requirements 
for Scots, tae itsel, it’s depairtments, the Cor¬ 
porate Body an the estaiblishment an quan¬ 
gos as suin as possible efter the It. Julie. 

Makar’s Neuk 

When gloaming grey 
Out-owre the welkin keeks; 

When Batie caw’s 
His owsen to the byre; 

When Thrasher John, sair dung, 
His barn-door steeks, 

And lusty lasses 
At the dightin tire; 

What bangs fu leal 
The eenin’s comin cauld, 

And gars snaw-tappit winter 
Freeze in vain? 

Gars dowie mortal look 
Baith blythe and bauld, 

Nor fleyd wi aw the poortith 
O the plain? 

Begin, my muse! 

And chaunt a hamely strain. 

Robert Fergusson 


Mair Thochts o Speakin Scots 

S COTS upsteerers, parteeclar mature professional anes, that haes bother speakin Scots in 
public or e’en at Scots language forgaitherins o ane kin or anither, gies aw kinna raisons 
for haein sic a pine. It’s easy tae unnerstaun the anes that maks a maucht tae uise the leid, no 
feelin aw that crouse aboot it, but they can git ower thair kinch bi lairnin hou tae think in 
Scots an practisin speakin it till they git uised tae it. Professional fowk that’s come up throu 
aw three levels o eddication shuid hae nae bother wi that. 

The excaise that ithers gies is gey near a cliche bi noo; “I can’t speak Scots because my 
Scots has been educated out of me.” Whit daes thae fowk mean when they say sic a like 
thing? Haes aw thair knawlage an kennin o the Scots language been redd oot thair memory, 
vocabular, gremmar an syntax, the hail jing bang? Gin thon wis true, hou cuid they campaine 
an upsteer for a leid they ken nocht aboot? Sic a like thocht canna be wyce. Aiblins whit they 
mean wi thon cliche is no that thair Scots haes been eddicatit oot thaim but mair like thair 
abeelitie or e’en thair desire tae speak Scots in “polite” company haes been eddicatit oot o 
thaim. Thair minds haes been conditioned tae a professional creenge an they’ve gied in tae it. 
The wis a time when the Scots language wis spoken bi awbodie frae king tae cottar but thae 
days, some o the in-atweens daesna want tae be seen or heard uisin the same words as the 
uneddicatit cottar. The Scottish eddicational seestem haes learned thaim it’s juist no the duin 
thing an, efter aw, they hiv thair ain professional staunins tae think o. 

Like stappin smokin, the first thing thae fowk hiv tae dae is tae “want” tae gie up the 
creenge, “want” tae stap seein spoken Scots as restrickit tae the uneddicatit workin clesses an 
“want” tae be able tae speak Scots in “polite” or onie ither kinna company. Efter thon, the 
lave shuid be a skoosh tae eddicatit fowk. 












